భోగభాగ్యాలు

భోగభాగ్యాలు పి.చంద్రశేఖరరెడ్డి దర్శకత్వంలో ఎస్.పరంధామరెడ్డి నిర్మించగా 1981, జూన్ 5న విడుదలైన తెలుగు సినిమా. ఘట్టమనేని కృష్ణ, శ్రీదేవి జంటగా నటించిన ఈ చిత్రానికి సంగీతం కొమ్మినేని చక్రవర్తి అందించారు.
నటీనటులు

సాంకేతికవర్గం
 దర్శకుడు: పి.చంద్రశేఖరరెడ్డి
 సంగీతం: చక్రవర్తి
 కథ: ఉషశ్రీ
 మాటలు: మోదుకూరి జాన్సన్
 సాహిత్యం: సి నారాయణ రెడ్డి, ఆత్రేయ, గురవారెడ్డి, ఉషశ్రీ, పరుచూరి గోపాలకృష్ణ, మోదుకూరి జాన్సన్
 నేపథ్య గానం: ఎస్ పి బాలసుబ్రహ్మణ్యం, పి సుశీల
 నిర్మాత: ఎస్.పరంధామరెడ్డి 

కథ
ఒంటరిగా ఉన్న ఆడపిల్లను చూస్తే తన కారు  కదలదని చెప్పే కృష్ణ ఆగర్భ శ్రీమంతుడు, భోగలాలసుడు. తన బాబాయి కొడుకు చక్రంతో కలసి కనిపించిన ప్రతి అందమైన అమ్మాయిని వలలో వేసుకుని అనుభవించి వదిలివేయడంలో సిద్ధహస్తుడు. అలాంటి కృష్ణకు ఒక రోజున ఒక బస్ స్టాపులో అందమైన రాధ కనిపిస్తుంది. కృష్ణ ట్రయల్స్ పని చేయవు. దానితో "నెల తిరగక ముందే ఆ అమ్మాయిని నా పడకగదికి రప్పిస్తాను" అని కృష్ణ శపథం చేస్తాడు. దానిని నెరవేర్చుకోవడం కోసం రాధ తండ్రి ఫిడేలు రామదాసును మంచి చేసుకుంటాడు. రాధకి ఉద్యోగం ఇప్పిస్తాడు. మొదట్లో కృష్ణ అంటే అసహ్య పడిన రాధ కృష్ణను అభిమానించనారంభిస్తుంది. కృష్ణ కూడా రాధను ప్రేమిస్తాడు. చక్రం ఇది చూసి వారిద్దరి మధ్య చీలిక తేవడనికి కుట్ర పన్నుతాడు. రాధ తండ్రి చనిపోతాడు. దానికి కారణం కృష్ణ అని రాధ నమ్ముతుంది. కృష్ణను కావాలని వివాహం చేసుకుని అతడు ఆస్తినంతా తనపేరు మీద వ్రాయించుకుంటుంది. అతడిపై పగ తీర్చుకుంటుంది. ఇందుకు చక్రం సాయపడతాడు. కృష్ణ త్రిశూల్ రూపంలో వచ్చి చక్రం ఎత్తులను చిత్తుచేస్తాడు.

పాటలు
 ఇదిగిదిగోరా ఢింబకా నీవు కోరిన గోపిక, రచన: పరుచూరి గోపాలకృష్ణ, పులపాక సుశీల 
 అసనీ తస్సాధియ్య అత్త కూతురా, రచన: గురవారెడ్డీ, గానం.ఎస్.పి బాలసుబ్రహ్మణ్యం 
 చందమామ చందమామ ఈరేయి, రచన: ఉషశ్రీ, గానం.శ్రీపతి పండితారాధ్యుల బాలసుబ్రహ్మణ్యం బృందం 
 పచ్చ పచ్చని చేలు ఓలాలా వెచ్చ వెచ్చని, రచన: మోదుకూరి జాన్సన్, గానం.పి సుశీల, ఎస్ పి బాలసుబ్రహ్మణ్యం బృందం

మూలాలు
.    3.ఘంటసాల గళామృతము,కొల్లూరి భాస్కరరావు బ్లాగ్ .

బయటిలింకులు


వర్గం:ఘట్టమనేని కృష్ణ నటించిన సినిమాలు
వర్గం:గుమ్మడి నటించిన సినిమాలు
వర్గం:శ్రీదేవి నటించిన సినిమాలు
వర్గం:జయమాలిని నటించిన సినిమాలు